
JUDEŢUL BISTRIŢA-NĂSĂUD

CONSILIUL JUDEŢEAN

HOTĂRÂRE
  privind modificarea Anexei la Hotărârea Consiliului Judeţean Bistriţa-Năsăud nr. 64/2014 privind aprobarea atribuirii licenţelor de traseu pentru traseele din Programul judeţean de transport public de persoane prin curse regulate în judeţul  Bistriţa-Năsăud pentru perioada 2014-2019, operatorilor de transport rutier desemnaţi câştigători în cadrul şedinţei de atribuire electronică din data de 02.05.2014

Consiliul Judeţean Bistriţa-Năsăud, întrunit în şedinţă ordinară în data de 28.03.2017, în prezenţa a 29 consilieri judeţeni;

Având în vedere:

- expunerea de motive nr. IX/3501/06.03.2017 a Preşedintelui Consiliului Judeţean Bistriţa-Năsăud;

- raportul nr. IIIb/3549/06.03.2017 al Arhitectului şef - Compartiment autoritatea județeană de transport din cadrul Consiliului Județean Bistrița-Năsăud;

- propunerea Comisiei paritare, înregistrată la Consiliul Judeţean Bistrița-Năsăud cu nr. IIIb/2789/22.02.2017 privind atribuirea serviciului de transport public judeţean de persoane prin curse regulate şi a licenţelor de traseu, în baza rezultatelor şedinţei de atribuire electronică din data de 20.02.2017, comunicate de către Agenţia pentru Agenda Digitală a României; 
- prevederile Hotărârii Consiliului Judeţean Bistriţa-Năsăud nr. 151/2013 privind aprobarea Regulamentului, Caietului de sarcini şi Programului judeţean de transportpublic de persoane prin curse regulate pentru perioada 2014-2019, în Judeţul Bistriţa-Năsăud; 
- prevederile art. 4, alin.(1), lit. g), art. 16, alin. (1) şi (3), art. 17, alin. (1), lit. p), art. 37, alin. (10) din Legea serviciilor de transport public local nr. 92/2007, cu modificările şi completările ulterioare;
- prevederile art. 4, lit. h), art. 15, art. 19 din Normele de aplicare a Legii serviciilor de transport public local nr. 92/2007, aprobate prin Ordinul ministrului internelor și reformei administrative nr. 353/2007, cu modificările și completările ulterioare;
- raportul nr. IBa/4897/28.03.2017 al Comisiei de administraţie;

- raportul nr. IBa/4903/28.03.2017 al Comisiei de urbanism.

În temeiul prevederilor art. 91, alin. (1), lit. f),  alin. (5) lit. a) punctul 14  art. 97 și art. 115, alin. (1), lit. c) din Legea nr. 215/2001 privind administraţia publică locală, republicată, cu modificările şi completările ulterioare,
HOTĂRĂŞTE:

Art.I. Se aprobă modificarea Anexei la Hotărârea Consiliului Judeţean Bistriţa-Năsăud nr. 64/2014, la poziţiile 73 şi 77, conform Anexei care face parte integrantă din prezenta hotărâre.

Art.II. Se aprobă atribuirea licenţelor de traseu pentru traseele din Programul judeţean de transport public de persoane prin curse regulate în judeţul  Bistriţa-Năsăud pentru perioada 2014-2019, operatorilor de transport rutier desemnaţi câştigători în cadrul şedinţei de atribuire electronică din data de 20.02.2017, menţionaţi la Art. I.
Art.III. Prezenta hotărâre a fost adoptată cu un număr de 29 voturi ”pentru”.


Art.IV. Cu ducerea la îndeplinire a prevederilor prezentei hotărâri se încredinţează Arhitectul şef prin Compartimentul autoritatea județeană de transport din cadrul Consiliului Județean Bistrița-Năsăud.
Art.V. Prezenta hotărâre se comunică de către Serviciul administraţie şi relaţii publice cu:

· Arhitectul şef - Compartiment autoritatea judeţeană de transport;
· Autoritatea Rutieră Română - Agenția teritorială Bistrița;
· S.C. Transmixt S.A. cu sediul în municipiul Bistriţa, str. Sigmirului, nr. 16, judeţul Bistriţa-Năsăud;
· S.C. Miluţu Bus S.R.L. cu sediul în localitatea Tîrlişua, nr. 75 C, județul Bistriţa-Năsăud;
· Instituţia Prefectului judeţul Bistriţa-Năsăud.

PREŞEDINTE,
EMIL RADU MOLDOVAN

